nahid-hub/BLUGE-bengali-wikipedia-section-title-prediction huggingface dataset:
৬৩৬খ্রিষ্টাব্দে, সাস্সানিড সাম্রাজ্য এবং রাশিদুন খিলাফতদের মাঝে কুয়েতে কাজমা শহরের কাছে শেকলের যুদ্ধ অনুষ্ঠিত হয়। সেসময়, কুয়েত সাস্সানিড সাম্রাজ্যের অধীনে ছিল। শেকলের যুদ্ধ রাশিদুন খিলাফতদের প্রথম যুদ্ধ ছিল যেখানে মুসলমান দল তাদের সীমানার জন্য যুদ্ধ করে।

৬৩৬খ্রিষ্টাব্দে রাশিদুনদের বিজয়ের কারণে, ইসলামিক যুগের শুরুতে কুয়েত উপসাগর "কাদিমা" বা "কাজিমাহ" নামক শহরের কেন্দ্র ছিল। মধ্যযুগীয় আরবীয় সূত্রে ইসলামের শুরুর যুগে কুয়েত উপসাগরের একাধিক উল্লেখ রয়েছে। শহরটি বন্দর নগরী হিসেবে কাজ করত এবং ইরাক থেকে হেজাজে যাওয়ার পথে এটি তীর্থযাত্রীদের জন্য বিশ্রামের জায়গা ছিল। এই শহরটি ইরাকের আল-হিরাহ সাম্রাজ্য নিয়ন্ত্রণ করত। ইসলামিক যুগের শুরুতে, কুয়েত উপসাগর একটি উর্বর এলাকা হিসেবে পরিচিত ছিল।

পার্সিয়া এবং মেসোপটেমিয়া থেকে আরবীয় উপদ্বীপে আসা মরুযাত্রীদলদের জন্য এই শহরটি বিশ্রামের স্থান ছিল। কবি আল-ফারাজদাক এই শহরে জন্মগ্রহণ করেন। আল-ফারাজদাক আরবদের সর্বশ্রেষ্ঠ সাহিত্যিক কবি হিসেবে পরিচিত।

সঠিক অনুচ্ছেদ শিরোনাম কোনটি?
titleA. ১৯৮২-৮৯
titleB. শেকলের যুদ্ধ
titleC. উপসাগরীয় যুদ্ধের পর (১৯৯২-বর্তমান)
titleD. অংলো-ওত্তোমান প্রচলন (১৯১৩)
উত্তর: titleB
আলেকজান্দ্রিয়া শহরে মোট চারটি বন্দর রয়েছে; পশ্চিম বন্দর (ওয়েস্টার্ন পোর্ট) যা দেশের প্রধান বন্দর এবং দেশের প্রায় ৬০ শতাংশ রপ্তানি ও আমদানী পরিচালনা করে, পশ্চিম বন্দরের পশ্চিমাঞ্চলে ডেখলা বন্দর অবস্থিত, পূর্ব বন্দর (ইস্টার্ন পোর্ট) যা একটি ইয়টিং আশ্রয় এবং উত্তরপূর্বের রয়েছে আবু কীর বন্দর। এটি সাধারণ সরকারি পণ্যসম্ভার এবং ফসফেট পরিবহনের জন্য একটি বাণিজ্যিক বন্দর।
সঠিক অনুচ্ছেদ শিরোনাম কোনটি?
titleA. আন্তর্জাতিক সম্পর্ক
titleB. ইতিহাস
titleC. বন্দর
titleD. ট্রাম
উত্তর: titleC
কর্ণফুলি জুট মিলস লিমিটেড এবং ফোরাত কর্ণফুলি কার্পেট ফ্যাক্টরি বাংলাদেশ পাটকল কর্পোরেশনের অধীনস্থ ২৬টি পাটকলের মধ্যে চট্টগ্রাম অঞ্চলের অধীনে থাকা ১০টি প্রতিষ্ঠানের মধ্যকার দুইটি রাষ্ট্রায়ত্ত ভারী শিল্প প্রতিষ্ঠান। পাটকল দুটি রাঙ্গুনিয়া পৌরসভার দক্ষিণ নোয়াগাঁও এলাকায় অবস্থিত। ১৯৬৩ সালে দাউদ শিল্পগোষ্ঠী প্রতিষ্ঠানদ্বয় স্থাপন করে এবং ১৯৭২ সালে এটিকে জাতীয়করণ করা হয়। লোকসানের অজুহাতে চার দলীয় জোট সরকারের আমলে এটি বন্ধ করে দেয়ার পর ২০০৮ সালে বেসরকারি খাতে এবং ২০১৩ সালের ২৬ জানুয়ারি সরকারিভাবে মিলটি পুনরায় চালু করা হয়। এই বৃহদায়তন প্রতিষ্ঠানদ্বয় একসাথে কে.এফ.ডি. শিল্প কমপ্লেক্স নামে পরিচিত এবং বর্তমানে এ শিল্প কমপ্লেক্সে প্রায় আটশত শ্রমিক কর্মরত রয়েছে, যাদের মধ্যে তিন শতাধিক নারী শ্রমিক। এখান থেকে বছরে প্রায় ৪০ কোটি টাকার পাটজাত সুতা বিভিন্ন দেশে রপ্তানি করা হয়।

এছাড়াও ১৯৬৫ সালে তৎকালিন পাকিস্তানের ভাওয়ানি গ্রুপ প্রতিষ্ঠা করে রাঙ্গুনিয়ার ইস্টার্ন কেমিক্যাল ইন্ডাস্ট্রিজ। ১৯৭১ সালের বাংলাদেশের মুক্তিযুদ্ধের পর ভাওয়ানি গ্রুপ বাংলাদেশ থেকে ব্যবসা গুটিয়ে নিলে পরিত্যক্ত সম্পত্তি হিসেবে বাংলাদেশ সরকার অধিগ্রহণ করে। এরপর ১৯৭৮ সালে ইস্টার্ন কেমিক্যালকে মুক্তিযোদ্ধা কল্যাণ ট্রাস্টের অধীনে ন্যস্ত করে তৎকালিন সরকার। রাঙ্গুনিয়া পৌরসভার নোয়াগাঁও এলাকায় ১০.১ একর ভুমির উপর প্রতিষ্ঠিত এই শিল্প প্রতিষ্ঠানের পাশে নিজস্ব আরো ১৫ একর পাহাড়ি জমি রয়েছে। চট্টগ্রাম শহরের আগ্রাবাদ বাণিজ্যিক এলাকায় ২৪ ও ১৯ শতাংশের পৃথক দুটি প্লট আছে ইস্টার্ন কেমিক্যালের। প্লট দুটিতে ১৯ ও ২৯ তলা টাওয়ার নির্মাণ করছে একটি নির্মাতা প্রতিষ্ঠান। দেশে একসময় একমাত্র ফরমালিন উৎপাদনকারী প্রতিষ্ঠান ইস্টার্ন কেমিক্যালে গত বিশ বছর ধরে বন্ধ রেখেছে ফরমালিন উৎপাদন ইউনিট। বিদেশ থেকে মিথানল আমদানি করে উন্নত মানের ফরমালিন উৎপাদন করা হতো এখানে। ব্যক্তি মালিকানাধীন বিভিন্ন শিল্প প্রতিষ্ঠানের সাথে যোগসাজস করে মিথানল আমদানি বন্ধ করে ফরমালিন উৎপাদন বন্ধ করে বিভিন্ন কোম্পানী দেদারছে ফরমালিন আমদানি করে ব্যবসাটি তাদের আয়ত্তে নিয়ে গেছে। পরবর্তীতে প্যারা ফরমালিন আমদানি করে ইউরিয়া ফর্মালডিহাইড এডহেসিভ গ্লো, ইউরিয়া ফর্মালডিহাইভ কম্পাউন্ড পাউডার ইউনিট দুটি কোন রকমে চালু রাখা হয়েছিল। অথচ এই শিল্প প্রতিষ্ঠানে একসময় কম খরচে ফরমালিন উৎপাদন করা হতো। এখন অধিক মূল্যে আমদানি করে ইউনিট দুটো চালু রেখেছিল কোন রকমে। ফলে ক্রমান্বয়ে এটি লোকসানি প্রতিষ্ঠানে রূপ নেয়। অবশেষে ২০১৮ সালের ৩০ জুন থেকে প্রতিষ্ঠানটি বন্ধ করে দেয়া হয়। তবে বেসরকারিভাবে লিজ দিয়ে লাভজনক এই শিল্প প্রতিষ্ঠানটির জমিতে কন্টেইনার ডিপো করার চেষ্টা চালাচ্ছে কর্তৃপক্ষ।

সঠিক অনুচ্ছেদ শিরোনাম কোনটি?
titleA. শিল্প
titleB. ভাষা ও সংস্কৃতি
titleC. পটভূমি
titleD. খেলাধুলা ও বিনোদন
উত্তর: titleA
ঢাকার যানজট নিরসনে এমআরটি লাইন ৬ মেট্রোরেল প্রকল্প ২০১২ সালের ডিসেম্বরে একনেকে অনুমোদন হয়। ২০১৩ সালের ফেব্রুয়ারিতে জাপানের আন্তর্জাতিক সহায়তা সংস্থা জাইকার সঙ্গে ঋণ চুক্তি হয়। প্রকল্পের মেয়াদ ২০২৪ সাল পর্যন্ত। তবে সরকার প্রথমে চলতি বছরের ডিসেম্বরে উত্তরা থেকে আগারগাঁও পর্যন্ত অংশ চালু করার সিদ্ধান্ত নিয়েছিল। কিন্তু এখন পুরোটা একসঙ্গেই ২০২১ সালের ডিসেম্বরে স্বাধীনতার সুবর্ণজয়ন্তীতে চালু করার সিদ্ধান্ত নিয়েছে।
সঠিক অনুচ্ছেদ শিরোনাম কোনটি?
titleA. ইতিহাস
titleB. স্টেশন
titleC. ট্রেন
titleD. নির্মান ব্যয়
উত্তর: titleA
জিরা (' এবং কালো সরিষা (') ভাজা হয়। এই ফোঁড়ন পরে কিমা করা, কাঁচা শাকসবজি বা ফল (যেমন: শসা, পেঁয়াজ, গাজর, আনারস, পেঁপে) এবং দইয়ের সঙ্গে মিশ্রিত করা হয়।

কাঁচা আদা এবং রসুনের ভর্তা , কাঁচা মরিচের ভর্তা এবং কখনও কখনও সরিষার ভর্তা এর স্বাদকে সমৃদ্ধ করতে ব্যবহৃত হয়।

ভারতের বিভিন্ন রায়তা অঞ্চলভেদে পরিবর্তিত হয়, বেশিরভাগ উল্লেখযোগ্য রায়তা হল ভাঁটি রাইঠা — ভাজা বেসনের ক্ষুদ্র বল (ছোলা ময়দা) এতে "নোনা" বা "কটু" (মশলাদার) স্বাদ পাওয়া যায় এবং পেঁয়াজ রায়তা, সবজি রায়তা। মিশ্রণটি ঠাণ্ডা পরিবেশন করা হয়। মশলাদার ভারতীয় খাবার খাওয়ার সময় রায়তা তালু ঠান্ডা করতে পারে।

রায়তা রেসিপিগুলোর জনপ্রিয় কয়েকটি জাতের মধ্যে রয়েছে ওকড়া রায়তা, টমেটো - পেঁয়াজ- সবুজ মরিচ রায়তা, বিটরুট রায়তা এবং পেয়ারা রায়তা। কিছু রায়তার উপরে কাটা ধনিয়া পাতা দেয়া হয়। আনারসের মতো ফল থেকে তৈরি রায়তা সাধারণত মিষ্টি হয়। রায়তা মশলাদার আলু পরোটার সাথেও পরিবেশন করা হয়।

সঠিক অনুচ্ছেদ শিরোনাম কোনটি?
titleA. সহপদ হিসাবে
titleB. পরিবেশন পদ্ধতি
titleC. প্রস্তুতি
titleD. প্রকার
উত্তর: titleC
১৯৯৩ সালের ২৫ জানুয়ারি বিশ্ব হিন্দু পরিষদের সদস্যরা রাম জন্মভূমি ন্যাস (আরজেএন) নামে একটি স্বাধীন অছি সংগঠন প্রতিষ্ঠা করেন। এই সংগঠন প্রতিষ্ঠার উদ্দেশ্য ছিল রাম জন্মভূমি ন্যাস দখল করা এবং প্রস্তাবিত রাম মন্দির নির্মাণের কাজ দেখাশোনা করা। রামচন্দ্র দাস পরমহংস (১৯১৩-২০০৩) ছিলেন রাম জন্মভূমি ন্যাসের প্রধান। সংগঠনের সদস্যরা বলেন, এই সংগঠন প্রতিষ্ঠার উদ্দেশ্য ধর্মনিরপেক্ষ ভারত সরকার যাতে রাম জন্মভূমি চত্বর দখল না করতে পারে এবং রাম মন্দির তৈরির কাজে অংশ না নিতে পারে, তা দেখা। রাম জন্মভূমি ন্যাস অযোধ্যার বাইরে ‘করসেবকপুরম’ নামক এক জায়গায় ‘করসেবক’ নামে পরিচিত স্বেচ্ছাসেবকদের কর্মশালা পরিচালনা করে। এই কর্মশালা মন্দির নির্মাণের প্রস্তুতির কাজের সঙ্গে যুক্ত।

সঠিক অনুচ্ছেদ শিরোনাম কোনটি?
titleA. পাদটীকা
titleB. মন্দিরের পক্ষে ভূতাত্ত্বিক প্রমান
titleC. প্রতিষ্ঠা
titleD. অযোধ্যা বিবাদ
উত্তর: titleC
চেংজিয়ান-১০(দীর্ঘ তরবারি ১০) একটি ক্রুজ মিসাইল যা সাধারণত চায়নায় তৈরী হয়ে থাকে যার ভিত্তি হচ্ছে হংনিয়াও ক্ষেপণাস্ত্র শ্রেণী।এটির ব্যাপ্তি সাধারণত ২,২০০ কি.মি.যদিও এটি নিশ্চিত নয় তারপরেও ধারণা করা হয় যে,সিজে-১০ পারমাণবিক টরপেডো বহনে সক্ষম. বায়ুতে উৎক্ষেপণযোগ্য বিকল্প(সিজে-২০)  এর উন্নতিও সাধন করা হয়।

সঠিক অনুচ্ছেদ শিরোনাম কোনটি?
titleA. ২০০৬ এফএএস এবং এনআরডিসি সমীক্ষা
titleB. সিজে-১০
titleC. ইতিহাস
titleD. ২০১০ ডিওডি আ্যনুয়াল পিআরসি সামরিক রিপোর্ট
উত্তর: titleB
ইউসোশাল পতঙ্গেরা আবাস তৈরী করে, [[ডিম]] পাহাড়া দেয়, এবং সবসময় বাচ্চাদের খাবার সরবরাহ করে। অধিকাংশ পোকা পূর্ণাঙ্গ দশায় অল্পকাল বাচে এবং মিলন বা সঙ্গীর জন্য প্রতিযোগিতা ছাড়া একে অন্যের সংস্পর্শে আসে না। ক্ষুদ্র সংখ্যার পোকা [[জনিতৃযত্ন]] প্রদর্শন করে যেখানে অন্ততপক্ষে তারা তাদের ডিম পাহাড়া দেয়, এবং মাঝেমাঝে বেড়ে ওঠার আগ পর্যন্ত বাচ্চাদের আগলে রাখে, এমনকি মাঝেসাঝে তাদের জন্য আহারেরো ব্যবস্থা করে। আরেক ধরনের জনিতৃযত্ন হল বাসা তৈরী করা (গর্ত অথবা সত্যিকারের কোনো নির্মাণ যা সরল বা জটিল হতে পারে), সেখানে প্রয়োজনীয় জিনিস সরবরাহ করা, এবং সেইসব জিনিসের উপর ডিম পারা। বেড়ে উঠতে থাকা বাচ্চাদের সাথে যোগাযোগ না করলেও, পূর্ণাঙ্গ পোকারা তাদেরকে খাবার-দাবার সরবরাহ করে। এধরনের যত্ন মৌমাছি ও বিভিন্ন বোলতার অধিকাংশ প্রজাতিতে সাধারণ। 


সঠিক অনুচ্ছেদ শিরোনাম কোনটি?
titleA. অসম্পূর্ণ রূপান্তর
titleB. বাচ্চার যত্ন
titleC. জননতন্ত্র
titleD. পশ্চাৎ-অন্ত্র
উত্তর: titleB
"দ্য ম্যাট্রিক্স রিলোডেড" এবং "এন্টার দ্যা ম্যাট্রিক্স" ভিডিও গেমের জন্য লাইভ-অ্যাকশন অংশগুলির শুটিং একই সাথে করা হয়েছিল। এটি মূলত অস্ট্রেলিয়ার সিডনিতে ফক্স স্টুডিওতে করা হয়। সবচেয়ে মজার বিষয়, পাতাল রেলের দৃশ্যগুলি সেন্ট জেমস রেলওয়ে স্টেশনটির অব্যবহৃত টানেলগুলিতে ধারণ করা হয়েছিল এবং ওরাকল এবং আর্কিটেক্টের সাথে শেষের অংশটি রয়্যাল বোটানিক গার্ডেনে ধারণ করা হয়। অস্ট্রেলিয়ায় শুটিং চলাকালীন ক্যারি-অ্যান মোস তার পা ভেঙে ফেলেছিলেন। 

সঠিক অনুচ্ছেদ শিরোনাম কোনটি?
titleA. নির্মাণ
titleB. রিসেপশন
titleC. সমালোচকদের সমাদর
titleD. পরবর্তী ধারাহিকতা
উত্তর: titleA
দুই পাহাড় তথা সীতাকুন্ড পাহাড় এবং পার্বত্য চট্টগ্রামের পাহাড়ের ঠিক মাঝে ছোট একটি গ্রাম মিরেরখীল। সবুজ ধানী কৃষি-ক্ষেত্র, দীঘি, টিলা এবং বিস্তৃত নঢাইল্লা ডোবা বেষ্টিত এই গ্রাম। চট্টগ্রাম অঞ্চলের বিশিষ্ট নদী হালদা নদী গ্রামের সীমানার কিছু বহির্দিক দিয়ে প্রবাহিত হচ্ছে। বঙ্গোপসাগরের তীর হতে এই গ্রামের সরাসরি কৌণিক দূরত্ত্ব ২২ কিলোমিটার, মধ্যে সীতাকুন্ড পাহাড়ের অবস্থান । গ্রামের উত্তরে আমতলী গ্রাম, পূর্বে ফকিরাচঙ্গ গ্রাম এবং পশ্চিমে আজিমপুর মৌজা। প্রাক ব্রিটিশ যুগের চিহ্ন হিসেবে এই গ্রামে মিরের পুকুর, খোন্দকার পুকুর, আজলা পুকুর এবং বানিয়া পুকুর নামের বেশ কিছু দীঘি সদৃশ পুকুর বিদ্যমান রয়েছে।
সঠিক অনুচ্ছেদ শিরোনাম কোনটি?
titleA. দর্শনীয় স্থান
titleB. ভৌগোলিক উপাত্ত:
titleC. জনসংখ্যার উপাত্ত
titleD. যোগাযোগ
উত্তর: titleB
১৯২৬ সালে কাজী আব্দুল ওদুদ, সৈয়দ আবুল হোসেন ও আবুল ফজলের সাথে তিনি "মুসলিম সাহিত্য সমাজ" গড়ে তোলেন। এই সংগঠনের পক্ষ থেকে তিনি কিছুকাল 'শিখা' নামক পত্রিকা সম্পাদনা করেন।
তিনি বাংলা একাডেমির একজন প্রতিষ্ঠাতা। কাজী মোতাহার হোসেন বিজ্ঞান, সাহিত্য, সংস্কৃতির উপর অনেক বই ও প্রবন্ধ লিখেছেন। তার লেখা বইগুলোর মধ্যে "সঞ্চয়ন" (১৯৩৭)(প্রবন্ধ সংকলন), "নজরুল কাব্য পরিচিতি"(১৯৫৫), "সেই পথ লক্ষ্য করে"(১৯৫৮), "সিম্পোজিয়াম"(১৯৬৫), "গণিত শাস্ত্রের ইতিহাস"(১৯৭০), "আলোক বিজ্ঞান"(১৯৭৪), "নির্বাচিত প্রবন্ধ" (১৯৭৬), "প্লেটোর সিম্পোজিয়াম" (অনুবাদ-১৯৬৫)অন্যতম।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. রচনাসমগ্র
titleC. দাবা
titleD. ভাষা আন্দোলন
উত্তর: titleB
১৯৭৫-৭৬ মৌসুমে সফরকারী ওয়েস্ট ইন্ডিজ একাদশের বিপক্ষে এনএসডব্লিউ দলের দ্বাদশ খেলোয়াড় হিসেবে অংশগ্রহণ করেন জন ডাইসন। এরপর এনএসডব্লিউ কোল্টসের সদস্যরূপে ভিক্টোরিয়ান কোল্টসের বিপক্ষে অপরাজিত ১৫৯ রানের মনোরম ইনিংস খেলেন তিনি।

ফলশ্রুতিতে কুইন্সল্যান্ডের বিপক্ষে খেলার জন্য এনএসডব্লিউ’র সদস্যরূপে দলে অন্তর্ভূক্ত করা হয়। তিনি পরপর তিনটি প্রথম-শ্রেণীর খেলায় অংশ নেন। তন্মধ্যে ব্যক্তিগত সর্বোচ্চ করেন ২৮। ফলশ্রুতিতে গ্রেইম হিউজকে সুযোগ দিতে তাকে দলের বাইরে রাখা হয়।

১৯৭৬-৭৭ মৌসুমে তাসমানিয়ার বিপক্ষে শতক হাঁকান। ঐ মৌসুমে ৪২.৭৫ গড়ে ৩৪২ রান সংগ্রহ করেছিলেন তিনি।

বিশ্ব সিরিজ ক্রিকেটে অভিজ্ঞ খেলোয়াড়দের অংশ নেয়ার ফলে টেস্ট দলে সঙ্কট দেখা দেয় বিশেষত উদ্বোধনী ব্যাটসম্যানের ঘাটতি রয়ে যায়। জিলেট কাপের সেমিফাইনালে কুইন্সল্যান্ডের বিপক্ষে ম্যান অব দ্য ম্যাচের ইনিংস খেলে জন ডাইসন দল নির্বাচকমণ্ডলীর দৃষ্টি আকর্ষণে সক্ষমতা দেখান। এরপর ডব্লিউএ’র বিপক্ষে ৩৬৬ বলে ১০২ রান তুলেন। এছাড়াও, সফররত ভারতীয় একাদশ ও ভিক্টোরিয়ার বিপক্ষে যথাক্রমে ৬৫ ও ১০৩ তুলেন।

সঠিক অনুচ্ছেদ শিরোনাম কোনটি?
titleA. ফুটবলে অংশগ্রহণ
titleB. প্রথম-শ্রেণীর ক্রিকেট
titleC. পাকিস্তান গমন, ১৯৮২-৮৩
titleD. নিষিদ্ধ ঘোষিত দক্ষিণ আফ্রিকা গমন
উত্তর: titleB
এ. কন্যাকুমারী ২০১৬ সালে মাদ্রাজ সংগীত একাডেমির সংগীতা কলানীধি পুরষ্কার লাভ করেন। তিনিই এই পুরস্কার প্রাপ্ত প্রথম মহিলা বেহালা বাদক। অন্যান্য পুরষ্কারের মধ্যে রয়েছেঃ 


তিনি একজন বহুমুখী মহিলা বেহালা বাদক হিসাবে সঙ্গীতে বিভিন্ন কৃতিত্বের জন্য লিমকা বুক অফ রেকর্ডস ২০০৪ এর জন্য নির্বাচিত হয়েছিলেন। 

সঠিক অনুচ্ছেদ শিরোনাম কোনটি?
titleA. পরিচয়
titleB. পুরষ্কার এবং সম্মাননা
titleC. শিক্ষাদান
titleD. উদ্ভাবন এবং কৃতিত্বপূর্ণ কর্ম
উত্তর: titleB
১৯৮০-র দশকে বাংলাদেশের নাটকে সুবর্ণা-আফজাল জুটি বিশেষ দর্শকপ্রিয়তা লাভ করে। তাদের অভিনীত দর্শকপ্রিয় নাটকগুলোর মধ্যে রয়েছে “কুল নাই কিনার নাই”, “পারলে না রুমালি”, “জোহরা”, “ওহ দেবদুত”, “রক্তের আঙ্গুরলতা”, ইত্যাদি। ঢাকা থিয়েটারের হয়ে মঞ্চেও তারা জুটি হিসেবে দর্শকদের মন জয় করতে সক্ষম হন। তাদেরকে ছোট পর্দার চিরসবুজ জুটি বলা হয়। 

সঠিক অনুচ্ছেদ শিরোনাম কোনটি?
titleA. কর্মজীবন
titleB. আফজাল-সুবর্ণা জুটি
titleC. ব্যক্তিগত জীবন
titleD. প্রাথমিক জীবন
উত্তর: titleB
১৯২১ সালে ঢাকা বিশ্ববিদ্যালয় যে কয়টি বিভাগ নিয়ে কার্যক্রম শুরু করে ফারসি ভাষা ও সাহিত্য ও উর্দু তার অন্যতম। তখন ফার্সিতে স্নাতকোত্তর এবং উর্দু সাবসিডিয়ারি হিসেবে শিক্ষাদান করা হত। ১৯৪৭ সালে পাকিস্তান প্রতিষ্ঠার পর উর্দুতে স্নাতক (সম্মান) ও স্নাতকোত্তর কোর্স শুরু হয়। এই বিভাগের প্রথম বিভাগীয় প্রধান খান বাহাদুর ফিদা আলী খান। বিভাগের উল্লেখযোগ্য শিক্ষকের মধ্যে ছিলেন ড: আন্দালিব শাদানী, ডঃ শওকত সবজওয়ারী, ড. হানিফ আফতাব আহমেদ সিদ্দিকী। বাংলাদেশে ফার্সি ও উর্দু চর্চা এবং এর বিশাল ও বৈচিত্র্যময় সাহিত্য ভাণ্ডার থেকে রস আস্বাদনের ক্ষেত্রে এ বিভাগটি গুরুত্বপূর্ণ ভূমিকা পালন করছে। ২০০৭ সাল থেকে ফারসি ভাষা ও সাহিত্য বিভাগ আলাদা বিভাগ নামে কার্যক্রম শুরু করে। 

সঠিক অনুচ্ছেদ শিরোনাম কোনটি?
titleA. বাংলা
titleB. ফার্মেসি অনুষদ
titleC. বিশ্ব ধর্মতত্ত্ব
titleD. ফারসি ভাষা ও সাহিত্য
উত্তর: titleD
১৯৯০-এর দশকের শেষ দিকে এবং ২০০০-এর দশকের গোড়ার দিকে সুটিয়া ও পার্শ্ববর্তী গ্রামগুলিকে একদল দুষ্কৃতিদের দৌরাত্ম্য বৃদ্ধি পেয়েছিল। ২০০০-২০০২ সালের মধ্যে ৩৩টি ধর্ষণ ও ১২টি খুনের ঘটনা ঘটেছিল সুটিয়ায়। বরুণ বিশ্বাস একদল গ্রামবাসীদের নিয়ে এই জঘন্য অপরাধের বিরুদ্ধে আন্দোলন শুরু করেন এবং অপরাধীদের গ্রেফতার করার দাবি জানাতে থাকেন। ২০০০ সালে মাত্র ২৮ বছর বয়সে তিনি অন্যান্যদের সঙ্গে "সুটিয়া গণধর্ষণ প্রতিবাদ মঞ্চ" গঠন করেন। এই মঞ্চ ধর্ষণের প্রতিবাদে জনসভার আয়োজন করতে শুরু করে। এমনই একটি সভায় বরুণ বিশ্বাস বলেছিলেন: 
বরুণ বিশ্বাসের দল ধর্ষিতাদের পুলিশে খবর দিতে সাহায্য করত, যাতে অপরাধীরা ধরা পরে। এর ফলে দলের নেতা সুশান্ত চৌধুরী ধরা পড়ে। বরুণ বিশ্বাস ধর্ষিতা মহিলাদের সঙ্গে কথা বলে তাদের মানসিক শক্তিও যোগাতেন।

সঠিক অনুচ্ছেদ শিরোনাম কোনটি?
titleA. ইছামতী ও জল
titleB. ২০০০—২০১২: ধর্ষণ-বিরোধী কর্মসূচি
titleC. জীবন ও কর্মজীবন
titleD. মৃত্যু
উত্তর: titleB
একটি আণবিক সূত্রের সাহায্যে অনেক আণবিক সমাবয়বকে বোঝানো যায়। প্রত্যেক সমাবয়বই হল নিউক্লীয় কো-অর্ডিনেটেরফাংশন সম্পূর্ণ শক্তি (ইলেক্ট্রনীয় শক্তি ও নিউক্লীয় বিকর্ষণ শক্তির যোগফল) দ্বারা রচিত বিভবশক্তি-তলের স্থানীয় মিনিমা। যদি কোনো নির্দিষ্ট আণবিক গঠনের জন্য সমস্ত নিউক্লীয় সরণের সাপেক্ষে শক্তির অন্তরজ শূন্য হয় তবে তাকে স্থানীয় বিন্দু বলে। যে স্থানীয় বিন্দুতে যেকোনো সরণের ফলে শক্তি বৃদ্ধি পায় সেই স্থানীয় বিন্দু হল স্থানীয় মিনিমা। সর্বনিম্ন স্থানীয় মিনিমাকে সার্বজনীন মিনিমা বলে এবং এটি অণুর সবচেয়ে সুস্থিত সমাবয়ব। যদি কোনো একটি নির্দিষ্ট কো-অর্ডিনেটে সরণের ফলে উভয় দিকে শক্তি হ্রাস পায়, তাহলে এটি দশান্তর গঠন এবং সেই কো-অর্ডিনেটটি হল বিক্রিয়া-কোঅর্ডিনেট। স্থায়ী বিন্দু সন্ধানের এই প্রক্রিয়াকে জ্যামিতি অপ্টিমাইজেশন বলে।

সকল পারমাণবিক কো-অর্ডিনেটের সাপেক্ষে শক্তির প্রথম অন্তরজ হিসেবের জন্য দক্ষ পদ্ধতি আবিষ্কারের পরে জ্যামিতি-অপ্টিমাইজেশনের মাধ্যমে আণবিক গঠন নির্ণয়ের চল শুরু হয়। পর্যাবৃত্ত গতি হিসেবে নিলে দ্বিতীয় অন্তরজ থেকে আণবিক কম্পনের কম্পনাঙ্ক নির্ধারণ করা যায়।দ্বিতীয় অন্তরজ নিয়ে যে হেসিয়ান ম্যাট্রিক্স তৈরি হয় তার আইগেনভ্যালুর সাথে এই কম্পনাঙ্ক সম্পর্কিত। সব আইগেনভ্যালুর মান ধনাত্মক হলে সব কম্পনাঙ্ক বাস্তব সংখ্যা হয় এবং স্থানীয় বিন্দুটি স্থানীয় মিনিমা হয়। যদি একটি আইগেনভ্যালুর মান ঋণাত্মক হয় (কম্পনাঙ্কের কাল্পনিক মান), তবে স্থায়ী বিন্দুটি একটি দশান্তর গঠন। একের বেশি আইগেনভ্যালুর মান ঋণাত্মক হলে স্থায়ী বিন্দুর প্রকৃতি আরো জটিল হয় এবং এ নিয়ে বেশি চর্চা নেই। এরকম কোনো বিন্দু পাওয়া গেলে স্থানীয় মিনিমা বা দশান্তর গঠনের সন্ধান এর থেকে দূরে গিয়ে করতে হবে।

আপেক্ষিকতা উপেক্ষা করে ও শ্রোডিঙার সমীকরণ সরলীকরণের জন্য বর্ন-ওপেনহাইমার আসন্নায়নের মাধ্যমে ইলেক্ট্রনীয় ও নিউক্লীয় চলণ বিচ্ছিন্ন করার পরে যে সময়-অনির্ভর শ্রোডিঙার সমীকরণ থাকে তার আসন্ন সমাধান থেকে মোট শক্তি হিসাব করা হয়। এই প্রক্রিয়ায় মোট শক্তিকে স্থায়ী নিউক্লীয় কো-অর্ডিনেটে ইলেক্ট্রনীয় শক্তি, এবং নিউক্লীয় বিকর্ষণ শক্তি- এই দুইয়ের যোগফল হিসাবে লেখা যায়। এক উল্লেখযোগ্য ব্যতিক্রম হল প্রত্যক্ষ কোয়াণ্টাম রসায়ন, যাতে নিউক্লীয়াস ও ইলেক্ট্রনকে অভিন্নভাবে দেখা হয়। ডেন্সিটি-ফাংশনাল পদ্ধতি ও সেমি-এম্পিরিকাল পদ্ধতি হল এক-ই মূল ভাবনার ভিন্ন ভিন্ন রূপ। খুব বড় সিস্টেমের ক্ষেত্রে আণবিক বলবিজ্ঞান দ্বারা মোট শক্তি নির্ণয় করা যায়।আণবিক গঠন নির্ধারণের জন্য মোট শক্তি হিসাব করার কিছু পদ্ধতি হলঃ

সঠিক অনুচ্ছেদ শিরোনাম কোনটি?
titleA. আণবিক বলবিজ্ঞান
titleB. পদ্ধতিসমূহ
titleC. আণবিক গতিবিদ্যা
titleD. এম্পিরিকাল ও সেমি-এম্পিরিকাল পদ্ধতি
উত্তর: titleB
১৯৭১ সালে বাংলাদেশের স্বাধীনতা যুদ্ধ শুরু হলে করিম উদ্দিন আহমেদ কালীগঞ্জ সংগ্রাম পরিষদের সভাপতির দায়িত্ব পালন করেন এবং কালীগঞ্জে মুক্তিবাহিনী গঠনে ভূমিকা পালন করেন। তার বাড়িতে মুক্তিবাহিনীর কার্যালয় স্থাপন করে স্থানীয় যুবকদের প্রশিক্ষণের ব্যবস্থা করেন। কালীগঞ্জ মাঠে আয়োজিত জনসভায় তিনি স্বাধীন বাংলাদেশের পতাকা উত্তোলন করেন। পাকিস্তানি বাহিনী কালীগঞ্জ দখল করার পর তিনি ভারতের কোচবিহারে চলে যান এবং সেখানে মুক্তিবাহিনীর দুটি ক্যাম্প স্থাপন করেন। এসময় তিনি উত্তরাঞ্চলীয় মুক্তিবাহিনীর সংগঠক হিসেবে বাংলাদেশ ও ভারতে দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. বাংলাদেশের স্বাধীনতা যুদ্ধে অবদান
titleB. জন্ম ও প্রারম্ভিক জীবন
titleC. রাজনীতি
titleD. মৃত্যু
উত্তর: titleA
জনাব মোঃ শামছ্উদ্দিন আহম্মেদ, জনাব মোঃ মাইন উদ্দিন মোলস্না, জনাব আলহাজ্ব আব্দুল খালেক মিয়া, জনাব আলহাজ্ব মোঃ লুৎফর রহমান, জনাব আলহাজ্ব মোঃ আব্দুল আজিজ, জনাব মোঃ তমছের আলী মাষ্টার, জনাব মৌলভী মজিব উদ্দিন, জনাব মোঃ আমির আলী খান প্রমুখ ব্যক্তিদের প্রচেষ্টায় ১৯৭০ সালে ১.৫৩ একর ভূমিতে দেওহাটা এ, জে, বহুমুখী উচ্চ বিদ্যালয়টি প্রতিষ্ঠিত হয়। এর ভিত্তি প্রস্তর স্থাপন করেন জনাব মোঃ ফজলুর রহমান খান ফারম্নক, সাবেক জাতীয় সংসদ সদস্য। উক্ত সময়ে (ক) জনাব মোঃ শামছ্উদ্দিন আহম্মেদ, পিতা আলহাজ্ব জোনাব আলী (খ) জনাব মোঃ শামছুল আলম মিয়া (গ) জনাব মোঃ নূরম্নল ইসলাম মিয়া (ঘ) জনাব মোঃ মোজাম্মেল হক (ঙ) জনাব মোঃ শফিকুল আলম, পিতা মোঃ শামছ্উদ্দিন আহম্মেদ ও (চ) ফিরোজা বেগম, স্বামী- মোঃ শামছুল আলম মিয়া, গ্রাম- কদিম দেওহাটা, ডাকঘর- দেওহাটা, উপজেলা- মির্জাপুর, জেলা- টাংগাইল বিদ্যালয়ের সাকুল্য ভূমি দান করেন। তৎকালীন যাদের নেতৃত্বে বিদ্যালয়টি স্থাপনের কাজ দ্রম্নত এগিয়ে চলে, তারা হলেন- রেজাউনূর রহমান বাবুল, আব্দুর রেজ্জাক মাষ্টার, হযরত আলী মাষ্টার, আঃ কদ্দুছ, মোঃ আলী হোসেন, মোঃ নূরম্নল ইসলাম, মোঃ আব্দুল আলীম সর্ব সাং- রশিদ দেওহাটা, মোঃ আলিম উদ্দিন মাষ্টার, মোঃ আজগর মাস্টার, জয়নাল আবেদীন মলিস্নক, মোঃ বাদশা মিয়া, মোঃ শাহজাহান সরকার, সর্ব সাং- মীর দেওহাটা, মোঃ শামছুল আলম মিয়া, মোঃ নূরম্নল ইসলাম, মোঃ সিদ্দিকুর রহমান, মোঃ জয়নাল আবেদীন, মোঃ শামছুল হক, মোঃ রফিকুল ইসলাম, মোঃ আবুল হোসেন, মোঃ রাইজ উদ্দিন সর্ব সাং- কদিম দেওহাটা, মোহাম্মদ আলী সাং- কুমারজানী এবং আরও অনেক শিক্ষানুরাগী ব্যক্তিবর্গ।

সঠিক অনুচ্ছেদ শিরোনাম কোনটি?
titleA. বিগত ৫ বছরের সমাপনী/পাবলিক পরীক্ষার ফলাফল
titleB. ইতিহাস
titleC. যোগাযোগ
titleD. অর্জন
উত্তর: titleB
ভারতের সংসদে যেহেতু উত্তরপ্রদেশ রাজ্যের প্রতিনিধি সংখ্যা সর্বাধিক, সেহেতু এই রাজ্যটিকে ভারতের জাতীয় রাজনীতির ক্ষেত্রে সবচেয়ে গুরুত্বপূর্ণ রাজ্য মনে করা হয়। সংসদের উচ্চকক্ষ রাজ্যসভায় এই রাজ্যের প্রতিনিধির সংখ্যা ৩১। অন্যদিকে সংসদের নিম্নকক্ষ লোকসভায় এই রাজ্য থেকে ৮০ জন সদস্য নির্বাচিত হন। উত্তরপ্রদেশ থেকে ভারতের ৮ জন প্রধানমন্ত্রী নির্বাচিত হয়েছেন। সেই জন্য উত্তরপ্রদেশকে ভারতের ‘আন্ডার-অ্যাচিভার’ বলা হয়। যদিও, তা সত্ত্বেও উত্তরপ্রদেশ একটি দরিদ্র রাজ্য।

উত্তরপ্রদেশের রাজ্য আইনসভা দ্বিকক্ষীয়। এই আইনসভার উচ্চকক্ষের নাম উত্তরপ্রদেশ বিধান পরিষদ এবং নিম্নকক্ষের নাম উত্তরপ্রদেশ বিধানসভা। ভারতের অন্যান্য রাজ্যের মতো উত্তরপ্রদেশেও সংসদীয় প্রতিনিধিত্বমূলক গণতান্ত্রিক সরকার ব্যবস্থা প্রচলিত। রাজ্যের আনুষ্ঠানিক প্রধান হলেন রাজ্যপাল। ভারতের রাষ্ট্রপতি রাজ্যপালকে নিয়োগ করেন। বিধানসভায় সংখ্যাগরিষ্ঠ দল বা জোটের নেতাকে রাজ্যপাল মুখ্যমন্ত্রী হিসেবে নিযুক্ত করেন। মুখ্যমন্ত্রীর পরামর্শ ক্রমে রাজ্যপাল মন্ত্রিসভা গঠন করেন। ২০১২ সালের বিধানসভা নির্বাচনে ২২৪টি আসন জয় করে সমাজবাদী পার্টি এই রাজ্যে সরকার গঠন করে। স্থানীয় স্তরে অন্যান্য রাজ্যের মতো উত্তরপ্রদেশও একাধিক গ্রাম পঞ্চায়েতে বিভক্ত। প্রতিটি জেলা শাসন করেন জেলাশাসক। ইনি ভারতীয় প্রশাসন কৃত্যকের সদস্য। অন্যান্য রাজ্য সরকারি আধিকারিকরা তাকে সাহায্য করেন।

বিচার ব্যবস্থার স্বাধীনতা রক্ষার জন্য কঠোর বিধি অনুসারে বিচারপতি ও বিচারবিভাগীয় আধিকারিকরা অরাজনৈতিক উপায়ে নিযুক্ত হন। তাত্ত্বিকভাবে এই বিধি অনুসারে, বিচারবিভাগ ভারতের সংসদ কর্তৃক প্রণীত আইনের ব্যাখ্যা অন্য কোনোরকম প্রভাব ছাড়াই দিতে পারে। উত্তরপ্রদেশ পুলিশ বিভাগের প্রধান পুলিশ প্রধান। ইনি ভারতীয় পুলিশ কৃত্যকের সদস্য। রাজ্য পুলিশ বিভাগের সদস্যরা তাকে সাহায্য করেন। রাজ্য পুলিশ রাজ্যের প্রত্যেকটি জেলার আইনশৃঙ্খলা রক্ষার দায়িত্বপ্রাপ্ত। ভারতীয় বন কৃত্যক উপ-বনসংরক্ষকও সরকারি দায়িত্বপ্রাপ্ত আধিকারিক। পূর্ত, স্বাস্থ্য, শিক্ষা, কৃষি, প্রাণীসম্পদ বিকাশ প্রভৃতি বিভাগগুলির জন্য প্রতিটি জেলায় একজন জেলাপ্রধান নিযুক্ত থাকেন।

এলাহাবাদ হাইকোর্ট, এলাহাবাদ হাইকোর্টের লখনউ বেঞ্চ, এটাওয়া জেলা আদালত, কানপুর দেহাত জেলা আদালত এবং প্রতিটি জেলার জেলা আদালত ও প্রতিটি জেলা বা দায়রা আদালত ও মহকুমা আদালত নিয়ে উত্তরপ্রদেশের বিচারবিভাগ গঠিত। ভারতের সুপ্রিম কোর্টের প্রধান বিচারপতি ও উত্তরপ্রদেশের রাজ্যপালের পরামর্শক্রমে ভারতের রাষ্ট্রপতি এলাহাবাদ হাইকোর্টের মুখ্য বিচারপতিকে নিয়োগ করেন। মুখ্য বিচারপতির পরামর্শপ্রমে উত্তরপ্রদেশ বিচারবিভাগ অন্যান্য বিচারপতিদের নিয়োগ করে। ‘উপ-বিচারবিভাগীয় কৃত্যক’ উত্তরপ্রদেশের বিচারব্যবস্থার একটি গুরুত্বপূর্ণ অঙ্গ। উপ-বিচারবিভাগ বা উত্তরপ্রদেশ জন বিচারবিভাগীয় কৃত্যক উত্তরপ্রদেশ উচ্চ বিচারবাভীয় কৃত্যক নামে দুটি বিভাগে বিভক্ত জেলা আদালত নিয়ে গঠিত। উত্তরপ্রদেশ জন বিচারবিভাগীয় কৃত্যক জন বিচারপতি (নিম্ন বিভাগ)/ বিচারবিভাগীয় ম্যাজিস্ট্রেট ও জন বিচারপতি (উচ্চ বিভাগ/মুখ্য বিচারবিভাগীয় ম্যাজিস্ট্রেটকে নিয়ে গঠিত। উত্তরপ্রদেশ উচ্চ বিচারবিভাগীয় কৃত্যক দেওয়ানি ও দায়রা বিচারপতিদের নিয়ে গঠিত। জেলা বিচারপতি উত্তরপ্রদেশ উপ-বিচারবিভাগীয় কৃত্যক পরিচালনা করেন। এটাওয়া ও কানপুর দেহাতের জেলা আদালত রাজ্যের উপ-বিচারবিভাগীয় কৃত্যক হিসেবে কাজ করে।
সঠিক অনুচ্ছেদ শিরোনাম কোনটি?
titleA. ভাষা ও সাহিত্য
titleB. খেলাধূলা
titleC. সরকার ব্যবস্থা ও রাজনীতি
titleD. অর্থনীতি
উত্তর: titleC
হিউম্যান রাইটস ওয়াচ-এর তথ্যনুসারে মালাউইতে ব্যাপকহারে বাল্যবিবাহ ও জোরপূর্বক বিবাহ প্রচলিত এবং ১৮ বছরের আগেই অর্ধেক মেয়েদের বিবাহ হয়ে যায়। এখানে পণপ্রথা, যা লবোলো না পরিচিত, খুবই প্রচলিত যা জোরপূর্বক বিবাহের ক্ষেত্রে মূল ভুমিকা রাখে। উত্তরাধিকারসুত্রে বিধবাকে বিবাহ করাও এখানে প্রচলিত।বিবাহের পরে স্ত্রীদের অধিকার ও স্বাধীনতা খুবই সীমিত এবং বিবাহের পরে স্ত্রীরা স্বামীদের অধীনতা স্বীকার করে নেবে এভাবেই মেয়েদের বিয়ের আগে মানসিকভাবে তৈরি করা হয়।

সঠিক অনুচ্ছেদ শিরোনাম কোনটি?
titleA. সুইডেন
titleB. যুক্তরাষ্ট্র
titleC. ঘটনার শিকার ব্যক্তিদের ও সমাজের জন্য
titleD. মালাউই
উত্তর: titleD
স্টেশনটির পরিকাঠাম ভূমিগত। এই স্টেশনে ১ টি প্ল্যাটফর্ম রয়েছে। নব রায়নগর রেলওয়ে স্টেশনে ১ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।

নব রায়নগর রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

সঠিক অনুচ্ছেদ শিরোনাম কোনটি?
titleA. প্রশাসন ও নিরাপত্তার ব্যবস্থা
titleB. বৈদ্যুতীকরণ
titleC. পরিকাঠাম
titleD. রেল পরিষেবা
উত্তর: titleC
কাছার কলেজটি শিলচরের ট্রাঙ্ক রোডে অবস্থিত। কলেজটি শিলচর বিমানবন্দর থেকে ২০ কিলোমিটার দূরে, শিলচর রেলওয়ে স্টেশনে থেকে প্রায় এক কিলোমিটার দূরে এবং আসাম স্টেট ট্রান্সপোর্ট কর্পোরেশন (এএসটিসি) ফ্ল্যাগ স্টেশন এবং অন্যান্য বেসরকারি বাস টার্মিনাস থেকে ১  কিলোমিটারেরও কম দূরত্বে অবস্থিত। কলেজটি, রাস্তা এবং জল পরিবহন দ্বারা, আশেপাশের অংশের সাথে ভাল ভাবে সংযুক্ত।

সঠিক অনুচ্ছেদ শিরোনাম কোনটি?
titleA. পেশা ভিত্তিক শিক্ষা
titleB. অবস্থান
titleC. সু্যোগ সুবিধা
titleD. ক্যান্টিন
উত্তর: titleB
দুর্ঘটনায় ম্যানচেস্টার ইউনাইটেডের সাতজন খেলোয়াড় ঘটনাস্থলেই মৃত্যুবরন করেন এবং দুর্ঘটনায় আঘাতপ্রাপ্ত ডানকান এডওয়ার্ডস ২১শে ফেব্রুয়ারি মারা যায়। অন্য দুজন খেলোয়াড়কে দুর্ঘটনার জেরে অবসর নিতে হয়। ম্যাট বাজবি গুরুতর আহত হন এবং তাকে বেশ কিছুকাল হাসপাতালে থাকতে হয়। এসময় জোর অনুমান চলছিল যে ক্লাবটিকে বন্ধ করে দেয়া হবে, কিন্তু ইউনাইটেডের কোচ জেমস মারফি ম্যানেজারের দায়িত্ব নেন এবং জীর্ণ ম্যানচেস্টার ইউনাইটেড কোনমতে ১৯৫৭-৫৮ মৌসুমে লীগ শেষ করে। এ দলটি ছিল প্রধানত বিকল্প ও যুব দলের খেলোয়াড়দের নিয়ে গঠিত। দুর্ঘটনার ঠিক পরের লীগ খেলায় ম্যানচেস্টার ইউনাইটেড শেফিল্ড ওয়েডনেজডেকে ৩–০ গোলে পরাস্ত করে। এই খেলার পরের অনুষ্ঠানে কোন ইউনাইটেড খেলোয়াড় অংশ নেয় নি, যেখানে সকলের থাকার কথা ছিল।

যদিও দলের লীগ ফলাফল ভাল ছিলনা তবে এই দল নিয়েই তারা এফএ কাপের ফাইনালে পৌছায় যাতে তারা ২–০ গোলে বোল্টন ওয়ান্ডারার্স দলের কাছে পরাস্ত হয়। পরের মৌসুমে বাজবি দলের ম্যানেজার হিসেবে প্রত্যাবর্তন করেন এবং শেষপর্যন্ত দ্বিতীয় প্রজন্মের "বাজবি বেইবস" গঠনে সমর্থ হন। এ সময় দলে আসেন জর্জ বেস্ট ও ডেনিস ল এর মত খেলোয়াড়েরা যারা দুর্ঘটনার এক দশক পর ১৯৬৮ সালে বেনফিকাকে হারিয়ে প্রথম ইউরোপীয়ান কাপ শিরোপা জয়লাভ করেন। দুর্ঘটনা থেকে বেঁচে যাওয়া ববি চার্লটন ও বিল ফোকস ও সেই দলের সদস্য ছিলেন।

আজ পর্যন্ত, বিপক্ষ দলের কিছু সমর্থক, বিশেষ করে স্থানীয় প্রতিপক্ষ ম্যানচেস্টার সিটির সমর্থকেরা, ম্যানচেস্টার ইউনাইটেডের বিপক্ষে খেলায় সেই দুর্ঘটনার ব্যাঙ্গাত্নক অনুকরন করে ইউনাইটেড সমর্থকদেরকে তীব্র কটাক্ষ করেন।


সঠিক অনুচ্ছেদ শিরোনাম কোনটি?
titleA. চলচ্চিত্র
titleB. শ্রদ্ধাঞ্জলি
titleC. দুর্ঘটনার পর ম্যানচেস্টার ইউনাইটেড
titleD. অন্যান্য
উত্তর: titleC